Diari Oficial de la Generalitat Valenciana


Sumari del DOGV 2549, del 12-07-1995 (1995/835363)

DECRET 205/1995, d'11 de juliol, del Govern valencià, pel qual determina la participació de la Generalitat Valenciana en els òrgans de govern i administració de les confederacions Hidrogràfiques del Xúquer, Segura i Ebre.
-----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/07/11/205/dof/vci/html**

### Dades del document

Número de DOGV
:   2549

Data del DOGV
:   12-07-1995

Secció del DOGV
:   DISPOSICIONS GENERALS

Número del document
:   1995/835363


Data del document
:   11-07-1995

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 205/1995, d'11 de juliol, del Govern valencià, pel qual determina la participació de la Generalitat Valenciana en els òrgans de govern i administració de les confederacions Hidrogràfiques del Xúquer, Segura i Ebre.   
La Llei d'Aigües, de 2 d'agost de 1985, d'acord amb el principi constitucional de coordinació i mútua col·laboració entres les distintes administracions públiques competents en la gestió de l'aigua, preveu en l'article 23 la incorporació de les comunitats autònomes a les juntes de govern de les confederacions hidrogràfiques.  
Així mateix, la disposició addicional segona de l'esmentada llei permet a les comunitats autònomes exercir l'opció configurada en l'article precitat, dins del termini de tres mesos a partir de la publicació de la disposició en què s'establisca la delimitació territorial corresponent a cada confederació.  
Una vegada definits els àmbits territorials dels organismes de conca, per mitjà del Reial Decret 650/1987, de 8 de maig, el Govern valencià féu efectiva la previsió anteriorment mencionada per un acord pres el dia 7 de juliol de 1987.  
Després, els reials decrets números 924, 925 i 931, de 21 de juliol de 1989, constituïren, respectivament, els organismes de conca confederacions hidrogràfiques del Xúquer, Segura i Ebre, d'acord amb les prescripcions del Reglament de l'Administració Pública de l'Aigua i de la Planificació Hidrològica.  
Aquests reials decrets, la vigència del quals es va iniciar el dia 28 de de juliol de 1989, estableixen la representació que escau a cada comunitat autònoma en els òrgans de govern i administració dels organismes de conca en què s'integren.  
La participació de la Generalitat Valenciana en els òrgans de govern i administració de les confederacions hidrogràfiques del Xúquer, Segura i Ebre fou inicialment determinada pel Decret 48/1990, de 12 de març, del Govern valencià, i amb posteritat, per mitjà del Decret 92/1992, de 8 de juny. La nova composició del Govern valencià, i la reorganització dels departaments autonòmics, fan necessari modificar la representació de la Generalitat Valenciana en aquests òrgans de govern i administració.  
En atenció d'això, a proposta del conseller d'Obres Públiques, Urbanisme i Transports i prèvia deliberació del Govern valencià, en la reunió del dia 11 de juliol de 1995,  
DECRETE  
Article únic  
La participació de la Generalitat Valenciana en la junta de govern, consell de l'aigua i assemblea d'usuaris de les confederacions hidrogràfiques del Xúquer, Segura i Ebre es configura de la manera següent:  
a) Confederació Hidrogràfica del Xúquer  
1. Junta de govern  
- El conseller d'Obres Públiques, Urbanisme i Transports o persona en qui delegue.  
- La consellera d'Agricultura i Medi Ambient o persona en qui delegue.  
- Dos representants de la Conselleria d'Obres Públiques, Urbanisme i Transports, designats pel titular d'aquesta.  
- Un representant de la Conselleria d'Indústria i Comerç, designat pel titular d'aquesta.  
2. Consell de l'aigua  
- El director general d'Obres Públiques o persona en qui delegue.  
- Quatre representants de la Conselleria d'Obres Públiques, Urbanisme i Transports, designat pel titular d'aquesta.  
- Tres representants de la Conselleria d'Agricultura i Medi Ambient, designats pel titular d'aquesta.  
- Un representant de la Conselleria d'Economia i Hisenda, designat pel titular d'aquesta.  
- Un representant de la Conselleria d'Indústria i Comerç, designat pel titular d'aquesta.  
3. Assemblea d'usuaris  
- Un representant de la Conselleria d'Obres Públiques, Urbanisme i Transports, designat pel titular d'aquesta.  
- Un representant de la Conselleria d'Agricultura i Medi Ambient, designat per la titular d'aquesta.  
b) Confederació Hidrogràfica del Segura  
1. Junta de govern  
- El conseller d'Obres Públiques, Urbanisme i Transports, o persona en qui delegue.  
- La consellera d'Agricultura i Medi Ambient o persona en qui delegue.  
2. Consell de l'aigua  
- El director general d'Obres Públiques, o persona en qui delegue.  
- Un representant de la Conselleria d'Obres Públiques, Urbanisme i Transports, designat pel titular d'aquesta.  
- Un representant de la Conselleria d'Agricultura i Medi Ambient, designat per la titular d'aquesta.  
- Un representant de la Conselleria d'Indústria i Comerç, designat pel titular d'aquesta.  
3. Assemblea d'usuaris  
- Un representant de la Conselleria d'Agricultura i Medi Ambient, designat per la titular d'aquesta.  
c) Confederació Hidrogràfica de l'Ebre  
1. Junta de govern  
b) Confederació Hidrogràfica del Segura  
1. Junta de govern  
- El conseller d'Obres Públiques, Urbanisme i Transports o persona en qui delegue.  
2. Consell de l'aigua  
- El director general d'Obres Públiques o persona en qui delegue.  
3. Assemblea d'usuaris  
- Un representant de la Conselleria d'Agricultura i Medi Ambient, designat per la titular d'aquesta.  
DISPOSICIó ADDICIONAL  
Las conselleries citades designaran, en un termini de quinze dies des de la publicació del present decret, els representants a què fa referència l'article únic.  
DISPOSICIó DEROGATòRIA  
Es deroga el Decret 92/1992, de 8 de juny del Govern valencià, i totes altres disposicions d'igual o inferior rang que s'oposen al que disposa aquest decret.  
DISPOSICIó FINAL  
El present decret entra en vigor a l'endemà de la publicació en el Diari Oficial de la Generalitat Valenciana.  
València, 11 de juliol de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI